<classify> Hayo yameelezwa na Kaimu Katibu Msaidizi Pemba Suleiman Ali Sharifu alipokuwa akizungumza na mwandishi wa habari hizi kuhusiana na kujitokeza baadhi ya wadau wakidai kuwa chama hicho kimekuwa kikiendesha soka kisiasa.Alisema kuwa ZFA inaendesha mpira kwa mujibu wa kanuni zao na katiba yao, lakini sio kwa siasa na wala hakuna timu wanayosema kama hii ni ya aina gani ya chama bali timu zote wanaziita kuwa ni timu za mpira wa miguu.ZFA inaendesha mpira kwa kutumia kanuni na katiba zao, hakuna timu wanayoiita kuwa ya CCM, CUF wala Chadema sisi kwetu timu zote tunaziita kuwa ni timu za mpira wa miguu, alisema.Hivyo aliwataka wadau huo kutochanganya mpira na siasa wawe wazi kwa kuwa kwenye mpira tu na wala mtu asikae katika timu kwa kutegemea chama fulani kwa lengo la kuwa ZFA itamsaidia.Alifahamisha kwamba wao wana katiba yao na kanuni ambazo ndizo zinazowaongoza katika kuendesha mpira wao na hata katika kutoa hukumu zao ambazo tayari zimeshaandikwa na wala hawaletewi salamu na chama chochote cha kuwataka wafanye wanavyotaka.Akizungumza na mwandishi wa habari hizi mdau wa soka Kisiwani Pemba, Kheri Juma Basha alisema kuwa ZFA haiendeshi mpira kama inavyotakiwa bali huamuwa mambo yao wenyewe bila ya kuzishirikisha klabu.Alisema kuwa ZFA wana kitu kimoja ambacho ndicho kinachogharimu michezo Zanzibar kwa kujiona wao ndio waliobobea kwa kila kitu kwa kushindwa kuthamini kauli ya Umoja wa Klabu au wadau wa soka.  <topic>: MICHEZO 